Mambo (dantza)

Mamboa Kubako dantza bat da, 1940ko hamarkadan garatu zena izen bereko musika generoa Amerika osoan zabaldu zenean. 1930eko hamarkadan sortu zuen Arsenio Rodríguez musikari eta konpositore kubatarrak, Habanan Cachaok garatu zuen geroago eta Dámaso Pérez Pradok eta Benny Morék ezagutarazi zuten.

 Historia 
1940ko hamarkadaren amaieran, Pérez Pradok aurretik zegoen musika estiloan oinarritutako dantza asmatu zuen, eta mambo gisa merkaturatu. Kikongo hizkuntzan –kongoarrek darabilte– «jainkoekin hitz egitea» esan nahi du. Habanaren ondoren, Pérez Pradok musika Mexikora eraman zuen, eta han adoptatu zuten. Mamboaren dantza originalak askatasuna eta pausu zailak izan zituen ezaugarri. Artista mexikar batzuk dantzari ezagunak izatera iritsi ziren: Tongolele, Adalberto Martínez, Rosa Carmina, Tin Tan eta Lilia Prado. Horietako gehienek zuzeneko emanaldietan lagundu zioten Pradori, edo Mexikon hainbat film egin zituzten.

New Yorkera iritsi zen dantza guztiz desberdina da bertan orain egiten denarekin parekatuta. Jatorrizko mamboaren dantzak ez du haustura-urratsik, ezta oinarrizko urratsik ere. Kubako dantza ez zuten onartu dantza-maisu profesional askok. Kubako dantzariek "musika sentitzea" bezala deskribatuko lukete, soinua eta mugimendua gorputzaren bidez fusionatzen baitziren. AEBetako dantza profesionaleko irakasleek muturreko eta diziplinarik gabeko zeritzoten dantzaren ikuspegi horri, eta, beraz, beharrezkotzat jo zuten dantza estandarizatzea, merkatu sozialerako edo aretorako sal daitekeen produktu gisa aurkezteko.

 Erreferentziak 

 Kanpo estekak 

Kategoria:Dantzak
Kategoria:Dantza generoa
Kategoria:Aretoko dantzak